MOSS.SK feeder cup.
Po úspešnom preteku v plávanej na Matejovci sa presunulo viacero pretekárov na VN Čerenec vo Vrbovom. Tu sa konal v ten istý deň nočný feedrový pretek MOSS.SK feeder cup, zaradený do seriálu pretekov KINDER FEEDER TOUR. Organizátori z firmy MOSS.SK, SRZ MO Vrbové, DRK Jaroslava Helera, ROYALDOM a ZDRUŽENIA PRIAZNIVCOV ŠPORTOVÉHO RYBOLOVU od začiatku nenechali nič na náhodu. Už pri prezentácii dostali všetci pretekári od zástupcu firmy MOSS.SK pana Piljana čelovku Delphin POLAR_X a obľúbené silony FIN Method FEEDER. 

Úderom osemnástej hodiny začal pre 48 pretekárov očakávaný štvorhodinový pretek.
Teplota vody bola 23 stupňov, bezvetrie, krásna hladina, kde všetci s napätím nahodili svoje nástrahy na určené miesto s predpokladaným výskytom rýb. Všetci očakávali hlavne krásnych kaprov ktorých je v tejto vodnej nádrži dostatok. Počiatočný hluk a aj pohybujúce sa autá spôsobili na niektorých miestach únik ryby do hlbších vôd, na čo museli zareagovať okamžite aj pretekári. Ich váhanie sa určite objavilo aj vo výsledkoch. Lovil sa hlavne pleskáč ale prišiel aj kapor a prvý krát sa chytal aj amur. Preteky priniesli aj niektoré zaujímavosti. Na VN Čerenec určite nikdy nezabudnú súrodenci Hinerovci z Piešťanskej organizácie SRZ. Matúš pri svojom prvom štarte na prívlačových pretekoch tu minulý rok vyhral svoju kategóriu. Teraz ho napodobnila sestra Michaela Hinerová, keď sa jej na svojich prvých pretekoch podarilo vyhrať s úlovkom o celkovej váhe 2580g. kategóriu dievčat. Na druhom mieste skončila Soňa Predná s úlovkami o váhe 1950g. a tretia skončila Mirka Nemcová s úlovkami o váhe 1685g. Obe z domácej vrbovskej organizácie.
V kategórii do 14 rokov prišlo k tiež zaujímavej situlácii. V raňajších pretekoch na plávanu obsadil tretie miesto Timotej Minárik z Topoľčian. Medzi krásnymi cenami ktoré vyhral boli aj krmivá od firmy Mosella. Tie na feedrových pretekoch použil a urobil dobre. Ako jedinému pretekárovi sa podarilo prilákať a uloviť aj amurov a to ho nakoniec vynieslo na prvé miesto! Ulovil spolu 8760 g. rýb. Na druhom mieste skončil Jakub Kriška (Hlohovec) s úlovkami o váhe 6585g. Tretie miesto obsadil Mário Gergel (Bratislava). Tomu sa podarilo uloviť 5495g. rýb.
V kategórii do 18 rokov si víťazstvo odniesol Marián Tomášik zo Senickej organizácie za celkové množstvo 8825g. ulovených rýb. Na druhom mieste skončil Peter Černák (Senica) s úlovkami o váhe 6390g. Tretie miesto obsadil domáci Michael Gašpar, keď ulovil 5820g. rýb.
Usporiadatelia sa na pretekoch rozhodli udeliť aj dve mimoriadne ceny, Cenu „SKOKAN ROKA“ mdostali Tamara Minariková a jej mamička TatianaMináriková ktoré vlastnými telami bránili skoku amura do vody, tesne pred koncom pretekov (.

Na záver by som poďakoval všetkým organizátorom tohto preteku ako aj pánovi Miroslavovi Michalčíkovi, starostovi obce Dubovany, vďaka ktorému sme mali super osvetlené vyhlasovanie víťazov pretekov hneď na trati pri vode.
Jaroslav Heler

